《读孚若长歌，即席赋赠仍用孚若原韵》
清代·陈维崧

霆轰电掣，算君才真似，怒涛千斛。
百感淋漓风骤起，劈裂满堂斛烛。
公醒而狂，人憎欲杀，抵鹊何须玉。
春衫老泪，鲛珠瓣瓣堪掬。
不记三十年前，灌夫使气，嚄唶惊邻屋。
弹指蓬莱今又浅，短法可能长绿。
诗酒前缘，莺花小劫，世事弹棋局。
关山笛破，欲吹吹不成曲。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。